Diari Oficial de la Generalitat Valenciana


Sumari del DOGV 7135, del 21-10-2013 (2013/10537)

RESOLUCIÓ de 2 d'octubre de 2013, de la Direcció General de Transports i Logística, per la qual s'autoritza a prendre servici els titulars de taxi de l'àrea de prestació conjunta de València en l'àrea funcional de Cheste, i els titulars d'autoritzacions del taxi de l'àrea funcional de Cheste a prendre servici en l'àrea de prestació conjunta de València, en ocasió de la celebració del Gran Premi de MotoGP 2013 en el circuit Ricardo Tormo de Cheste.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7135

Data del DOGV
:   21-10-2013

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2013/10835


Data del document
:   02-10-2013

Organisme emissor
:   Conselleria d'Infraestructures, Territori i Medi Ambient

Tipus de document
:   Resolució

Descriptors 

:   * empresa privada

RESOLUCIÓ de 2 d'octubre de 2013, de la Direcció General de Transports i Logística, per la qual s'autoritza a prendre servici els titulars de taxi de l'àrea de prestació conjunta de València en l'àrea funcional de Cheste, i els titulars d'autoritzacions del taxi de l'àrea funcional de Cheste a prendre servici en l'àrea de prestació conjunta de València, en ocasió de la celebració del Gran Premi de MotoGP 2013 en el circuit Ricardo Tormo de Cheste. [2013/10385]  
  
L'article 44.3 de la Llei 6/2011, d'1 d'abril, de la Generalitat, de Mobilitat de la Comunitat Valenciana, permet la possibilitat, per raons d'interés públic, que la Generalitat fixe les condicions específiques en què les autoritzacions que tenen la residència en una determinada àrea funcional puguen prendre servici en altres àrees funcionals. Esta possibilitat es troba desplegada reglamentàriament en l'article 127.2 del Reial Decret 1211/1990, de 28 de setembre, pel qual s'aprova el Reglament de la Llei d'Ordenació dels Transports Terrestres.  
Durant els dies del 8 al 10 de novembre de 2013, es disputa el Gran Premi de MotoGP 2013 en el circuit Ricardo Tormo de Cheste. Esta celebració suposarà un important increment de les necessitats de mobilitat en el municipi i en els voltants.  
Als efectes de garantir una oferta de servici de taxi adequada a l'important increment de la demanda d'este servici de transport durant este dia de celebració, es considera oportú permetre que les autoritzacions de taxi de l'àrea de prestació conjunta de València puguen prendre servici en l'àrea funcional de Cheste i als titulars d'autoritzacions de taxi de l'àrea funcional de Cheste a prendre servici en l'àrea de prestació conjunta de València.  
A proposta de les associacions representatives del sector, fent ús de les competències i d'acord amb el que disposa l'article 11 del Decret 85/2013, de 28 de juny, del Consell, pel qual s'aprova el Reglament Orgànic i Funcional de la Conselleria d'Infraestructures, Territori i Medi Ambient, resolc:  
  
Únic  
Autoritzar, durant els dies 8, 9 i 10 de novembre de 2013, que els titulars de les autoritzacions de taxi de l'àrea de prestació conjunta de València puguen prendre servici en l'àrea funcional de Cheste, i que els titulars d'autoritzacions de taxi de l'àrea funcional de Cheste puguen prendre servici en l'àrea de prestació conjunta de València.  
Contra la present resolució, que no esgota la via administrativa, es podrà interposar un recurs d'alçada davant del secretari autonòmic d'Infraestructures en el termini d'un mes, comptador des de l'endemà de la publicació en el Diari Oficial de la Comunitat Valenciana, d'acord amb el que establixen els articles 114 i 115 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/999, de 13 de gener, sense perjuí que s'utilitze qualsevol altra via que es considere oportuna.  
  
València, 2 d'octubre de 2013.- El director general de Transports i Logística: Carlos Javier Eleno Carretero.